Continuen baixant els índex de covid-19 aquest dissabte 5 a Catalunya - XCatalunya.cat\nContinuen baixant els índex de covid-19 aquest dissabte 5 a Catalunya\nSalut declara 132 ingressats menys per covid-19 (2.707) i 15 crítics menys a l’UCI (410), amb 12.792 nous casos i 11 morts\nEl Departament de Salut ha declarat una forta baixada de la pressió hospitalària amb 132 hospitalitzats menys per covid-19 (2.707) i 15 crítics menys a l’UCI (410). En paral·lel, Salut ha registrat 12.792 nous casos de covid en les últimes hores, fins arribar als 2.188.873 confirmats per PCR o TA des de l’inici de la pandèmia. S’han certificat 11 morts i el total puja a 25.899. En paral·lel, l’Rt baixa dues centèsimes i es queda a 0,67, mentre que el risc de rebrot cau 341 punts fins a 3.097. El 17,89% de les proves ha donat positiu durant l’última setmana. La incidència acumulada a 14 dies baixa de 5.055,11 a 4.708,30, i la de 7 dies baixa de 1.898,43 a 1.711,90. Els CAP van atendre aquest divendres 31.845 visites sobre covid.\nPel que fa als casos confirmats per PCR o tests d’antígens, que incorporen també els TAR d’autodiagnòstic domiciliari registrat pels CAP i les farmàcies, en l’últim període se n’han notificat 133.682, un nombre inferior a l’interval anterior, quan se’n van declarar 233.988. La mitjana d’edat de les persones positives se situa en els 33,05 anys. Durant l’última setmana analitzada (del 26 de gener a l’1 de febrer), s’han fet 143.174 PCR i 358.051 tests d’antígens, dels quals el 17,89% han donat positiu.\nEn el càlcul de la positivitat, Salut no hi compta els TAR d’autodiagnòstic, ja que majoritàriament es registren només quan són positius i no quan són negatius. Ara bé, aquests positius sí que sumen com a casos i com a proves fetes. Des de l’inici de la pandèmia s’han detectat 2.269.864, dels quals 2.188.873 per PCR/TA.\nPel que fa a les morts, se n’han declarat 11 en les darreres hores i la xifra total se situa en 25.899 defuncions des de l’inici de la pandèmia. Entre el 26 de gener i l’1 de febrer s’han declarat 306 morts, la setmana anterior se’n van declarar 277. En l’últim interval han estat ingressades a l’hospital 2.947 persones; la setmana del 19 al 25 de gener n’hi havia 2.880.\nEntre les persones que viuen en residències, s’informa de 49.060 casos confirmats per PCR o TA des de l’inici de la pandèmia (+279). Amb la resta de proves, el nombre total de casos acumulats és de 52.708. En total, han mort des de l’inici de la pandèmia 9.573 persones.\nRegió sanitària de Barcelona ciutat: 3 morts\nA la regió sanitària de Barcelona ciutat, que inclou la capital catalana, Montcada i Reixac i una ABS de Sant Adrià del Besòs, hi ha 2.609 nous positius en les darreres hores, i el número total de confirmats per PCR o TA des de l’inici de la pandèmia se situa en 465.993, xifra que s’eleva a 491.848 amb totes les proves. Des de l’inici de la pandèmia han mort 7.834 persones, 3 més en les últimes 24 hores.\nEl risc de rebrot cau 269 punts, a 2.454, i l’Rt baixa dues centèsimes, fins a 0,65. La incidència a set dies baixa a 1.319. El 18,43% de les proves que es fan surten positives. A la regió hi ha 543 pacients ingressats (-19).\nRegió metropolitana nord: 30 ingressats menys (752)\nLa regió metropolitana nord suma 573.698 casos confirmats per PCR/TA des de l’inici de la pandèmia (+3.431) i 598.321 amb totes les proves. Des de l’inici de la pandèmia, el territori ha registrat 5.779 morts, 4 més.\nEl risc de rebrot baixa a 3.271 (-377) i la velocitat de propagació baixa fins a 0,65, dues centèsimes menys. La incidència a set dies baixa a 1.782. El 17,58% de les proves que es fan surten positives. A la regió hi ha 752 pacients ingressats, 30 menys en les últimes 24 hores.\nRegió metropolitana sud: 47 ingressats menys (391)\nLa regió metropolitana sud suma 377.243 casos confirmats per PCR o TA, 2.321 més. En total són 390.561 amb totes les proves. Les persones que han mort per coronavirus en aquesta regió són 4.405, 3 més en les últimes 24 hores.\nEl risc de rebrot retrocedeix 316 punts, fins a 3.130, i la velocitat de propagació baixa dues centèsimes de 0,71 a 0,69. El 16,59% de les proves que es fan surten positives. La incidència acumulada a set dies se situa en 1.686. A la regió hi ha 391 pacients ingressats, 47 menys que en el darrer balanç.\nCatalunya central: el risc de rebrot cau 350 punts\nLa regió sanitària de la Catalunya central té un total de 154.863 casos acumulats confirmats per PCR/TA, 925 més. La xifra s’eleva a 160.423 si es tenen en compte totes les proves. Des de l’inici de la pandèmia han mort 2.628 persones en aquesta regió, les mateixes que fa 24 hores.\nEl risc de rebrot cau 357 punts, fins a 3.199, i la taxa de reproducció baixa dues centèsimes i se situa en el 0,66. La incidència a set dies és de 1.735 i el 16,64% de les proves que es fan donen positiu. A la regió hi ha 207 pacients ingressats (-15).\nCamp de Tarragona: El 22,15% de les proves, positives\nAl Camp de Tarragona s’han registrat 153.156 casos confirmats per PCR o test d’antígens, 1.379 més. Si es tenen en compte totes les proves, el nombre de casos acumulats des de l’inici de la pandèmia és de 155.296. En aquesta regió han mort des de l’inici de la pandèmia 1.308 persones, dues més.\nEl risc de rebrot recula 424 punts, fins a 3.961, i l’Rt baixa quatre centèsimes, fins a 0,75. La incidència a 7 dies baixa a 2.085. L’índex de positivitat de les proves diagnòstiques és del 22,15%. En aquesta regió hi ha 185 pacients ingressats, 3 menys que en l’últim balanç.\nTerres de l’Ebre: l’Rt baixa tres centèsimes (0,72)\nLa regió sanitària de les Terres de l’Ebre acumula, des de l’inici de la pandèmia, 41.344 casos confirmats per PCR o TA, 283 més que en el balanç anterior, i 41.886 si es tenen en compte totes les proves. En aquesta regió han mort 235 persones des de l’inici de la pandèmia, una més respecte l’últim balanç.\nEl risc de rebrot baixa fins a 3.252 (-333) i l’Rt ho fa fins a 0,72, tres centèsimes menys. La incidència a 7 dies és de 1.737. El 16,13% de les proves que es fan surten positives. A la regió hi ha 63 persones ingressades, tres menys que en el balanç anterior.\nRegió de Lleida: el risc de rebrot es desploma més de 400 punts\nA la regió sanitària de Lleida hi ha acumulats des de l’inici de la pandèmia 107.515 casos confirmats per PCR/TA, 698 més. Són 109.349 si es tenen en compte totes les proves. Un total de 809 persones han mort per coronavirus des de l’inici de la pandèmia.\nEl risc de rebrot baixa a 3.759 (-411 punts), i la velocitat de propagació baixa quatre centèsimes (0,72). La incidència a set dies baixa a 2.049. El 19,77% de les proves que es fan surten positives. A la regió hi ha 140 persones ingressades (-3).\nEl risc de rebrot baixa 237 punts, fins a 2.492, i la velocitat de propagació cau una centèsima, a 0,71. La incidència a set dies baixa a 1.378. El 15,44% de les proves que es fan surten positives. Hi ha 21 persones ingressades en aquesta regió (ídem).\nRegió de Girona: 274 ingressats (-8)\nA la regió sanitària de Girona, els casos confirmats per PCR i TA acumulats són 242.826 (+1.383) i 247.054 si es tenen en compte totes les proves. Des de l’inici de la pandèmia han mort 2.527 persones, cap més des de l’últim recompte.\nEl risc de rebrot baixa a 3.015 (-356) i l’Rt baixa dues centèsimes, fins a 0,63. La incidència a set dies baixa a 1.665. El 18,69% de les proves que es fan surten positives. Hi ha 274 persones ingressades en aquesta regió, 8 menys que en l’anterior balanç.\n22.882 dosis administrades en 24 hores\nDes de l’inici de la pandèmia, s’han administrat 6.466.595 primeres dosis de la vacuna i 5.678.849 segones dosis, 1.711 i 4.866 més, respectivament, respecte a l’última actualització. En paral·lel, s’han administrat 3.077.081 terceres dosis, 16.305 més respecte a l’última actualització, i la pauta completa arriba a un total de 6.191.193 persones, fet que representa el 77,7% de la població. A més, el 43,3% ja estan vacunats amb la dosi de reforç, que inclou la tercera dosi o la segona en el cas de les persones vacunades amb Janssen (monodosi) i aquelles persones que han passat la covid i també van rebre una única punxada.\nPer franges d’edat, tenen la dosi de reforç el 88,1% dels ciutadans de 80 anys o més; el 86,5% dels de 70 a 79 anys; el 79,7% dels de 66 a 69; el 74,4% dels de 60 a 65 anys; el 59,3% dels de 50 a 59; el 45,4% dels de 45 a 49 anys; el 35,8% dels de 40 a 44 anys; el 23,2% dels de 35 a 39 anys, i el 18,1% dels de 30 a 34.\nPel que fa als menors de 30 anys tenen la pauta completa el 77,6% dels de 20 a 29; el 86,3% dels de 16 a 19; el 61,4% dels de 12 a 15 anys, i el 4,5% dels infants de 5 a 11 anys. En aquesta última franja, el 41,5% ja té la primera dosi.\n1 pensamiento sobre “Continuen baixant els índex de covid-19 aquest dissabte 5 a Catalunya”\nRetroenllaç: Baixen els índex de covid-19 a Catalunya aquest diumenge 6 però pugen els ingressats - XCatalunya.cat


Remei 14 de mayo de 2011, 21:12\nSembla el "más allá"...com si se'ns volgués menjar...que xulada!\nJose Vicente Ganchans 14 de mayo de 2011, 23:38\nEs la porta de l´infern. Soc aixina de bort.\nRemei 15 de mayo de 2011, 14:43\nIgual mola!...ja ja ja ....jo aniré de cap quan mori...ja ja ja ...el cel deu ser molt avorrit!\nJose Vicente Ganchans 15 de mayo de 2011, 14:54\nAvore si el pasa com al del acudit.


La mort de Sardanàpal - Áltima\nSardanàpal, rei de Nínive, a Assíria, va viure entre el 661a.C. i el 631aC. Es va rebel·lar contra Assurbanipal, es creu que era el seu propi germà, però, traït pels seus aliats, decideix que no donarà ocasió als seus enemics de gaudir d'una victòria imminent, per la qual cosa ordena sacrificar les dones del seu harem, juntament amb els cavalls i gossos i destruir els seus béns, abans de suïcidar-se.\nEl mateix pintor narra:\nEls rebels van assetjar el palau ... Ajagut en un magnífic llit, al cim d'una immensa foguera, Sardanàpal dóna l'ordre als seus eunucs i els oficials de palau de degollar les seves dones, els seus patges, fins als seus cavalls i els seus gossos favorits; cap dels objectes que havien servit als seus plaers havia de sobreviure.\nPer cert, cal notar com es categoritza a éssers humans en el mateix nivell que cavalls i gossos dins de la classe "objectes".\nÉs bastant probable que Delacroix s'inspirés per aquesta temàtica en el drama de Lord Byron Sardanàpal, escrit el 1821 i traduït al francès el 1822. En ell, el rei d'Assíria, després de ser traït, veu venir una derrota inevitable. Abans de rendir-se, decideix llançar-se en una foguera al costat de la seva esclava favorita, Myrrha, que és la que apareix als peus del seu amo. Es veu que la matança de les altres dones, patges, cavalls i gossos, són una ocurrència posterior a la versió d'un altre autor, Diodoro de Sicilia.\nPer no caure pres de l'enemic, va fer instal·lar en el seu palau una gegantesca foguera a la qual va posar el seu or, la seva plata i totes les seves possessions de monarca, es va tancar amb les seves dones i els seus eunucs en un espai habilitat enmig de la foguera, deixant-se així cremar amb la seva gent i el seu palau.\nPassem a analitzar el quadre:\nAquesta composició destaca per la seva lluminositat brillant, amb diversos focus de llum que s'entrecreuen. Dominen els colors càlids, sobre els quals destaca la pal·lidesa dels cossos. Sobre el llit, el rei, impertorbable i al seu voltant, en composició bigarrada, seguint eixos superposats, la resta dels personatges. Una llum en diagonal va del rei a l'home que assassina a una de les dones. Una jove morta i un home moribund jeuen sobre el llit. A la dreta la ciutat fumejant; a l'esquerra, un home negre tracta de controlar al cavall agonitzant.\nEl quadre va rebre dures crítiques pel seu aspecte inacabat i per la lluminositat del seu colorit per a una temàtica tan tràgica. Afectat per elles, l'autor es va mantenir retirat durant 5 anys, però actualment la seva obra és aclamada com el paradigma de la pintura romàntica enfrontada als ideals classicistes o neoclassicistes, representats per Ingres.\nEntre les pautes estilístiques del romanticisme que podem apreciar en aquesta pintura es troben l'ús de la corba exagerada, la profusió del moviment, la representació de l'ésser humà enmig de les seves passions deslligades, la llum dramàtica, l'ús d'animals al costat dels humans i el protagonisme del color vermell com a símbol de la violència.\nUna altra característica del romanticisme reflectida en el quadre és la visió d'Orient com a lloc d'extrems, entre la civilització sofisticada i la violència despòtica. Aquest mateix binomi bellesa / violència es pot apreciar també en l'obra romàntica El rai de la Medusa.\nD'altra banda, no es pot obviar el fort contingut sexual de la mort de Sardanàpal, amb un una càrrega evident de sadomasoquisme. Les odalisques evoquen els desitjos masculins més inconfessables, amb una possessió extrema de la dona el límit només pot posar la mort.


Aquest divendres 22 de novembre, l'Eva, la mare de l'Ada i el Fèlix de P3, ens ha portat a la biblioteca de l'escola un llibre sobre dones científiques, dones que han intentat donar resposta a les grans incògnites que ens presenta l'univers, dones tossudes i perseverants que han hagut de fer-se valdre davant dels seus col·legues masculins.\nEl llibre, escrit per Andrea Beaty, es diu Ada Magnífica, científica i explica la història d'una nena que té una curiositat inesgotable i que no para de fer-se preguntes, tantes que aconsegueix que la seva mare i el seu pare l'enviïn al racó de pensar.\nAgraïm a l'Eva la seva participació a l'hora del conte i la seva petita aportació als fonaments coeducatius del nostre projecte pedagògic.\nPublicat per Biblioitaca a 13:20 Cap comentari:\nIniciem les recomanacions de tardor amb algunes de les novetats que acabem d'adquirir per a la biblioteca de l'escola. Per a les nenes i nens més petits, us proposem tot un clàssic de la literatura infantil, Leo Lionni, especialment conegut pel seu llibre Frederick. Aquest cop, ens explica una faula sobre un cocodril anomenat Cornèlius que pot caminar dret i que té moltes ganes d'aprendre coses noves.\nLEO LIONNI, En Cornelius, Kalandraka, Barcelona, 2019.\nPer a les nenes i els nens de cicle inicial us proposem El camí de la muntanya, un llibre deliciós que retrata una relació d’amistat entre la senyora Teixó i un petit gat anomenat Leo. Recorrent el mateix camí cada diumenge fins el cim del Pa de sucre, la senyora Teixó transmet tota la seva saviesa al petit gat que escolta encuriosit i mai no para de fer preguntes. La narració d’aquesta història és una metàfora de la vida i del pas del temps en que cadascú fa el seu camí aprenent d’altres essers més experimentats que ens acompanyen i ens ajuden a créixer.\nMARIANNE DUBUC, El camí de la muntanya, Joventut, Barcelona 2019.\nA cicle mitjà, us convidem a llegir la història d'en Patrick, un jove que es compra un violí en un mercat i que quan el toca passen coses increïbles. Sembla que la seva música omple el món de color i fantasia. Amb El violí d'en Patrick, Quentin Blake reivindica els beneficis de la música en el món, donant al protagonista -que és un violí- la possibilitat de generar benestar per tot arreu on sona, fins el punt que fa d'aquest món un lloc millor.\nQUENTIN BLAKE, El violí d'en Patrick, Blackie Books, Barcelona 2018.\nPer a l'alumnat de cicle superior, hem descobert un llibre interactiu meravellós sobre mites i laberints, gràcies al qual podran descobrir els principals mites grecs d'una forma del tot lúdica, intentant travessar nombrosos laberints que representen alguns dels escenaris més emblemàtics de l'antiga Grècia i de la seva mitologia. Cada laberint reprodueix episodis i narracions tradicionals a través de les quals els grecs de l'antiguitat interpretaven el món que els envoltava. Mentre busqueu la sortida, coneixereu moltes dades curioses sobre aquestes narracions que han perdurat en el temps i que estan a l'origen de la nostra cultura.\nJAN BAJTLIK, El fil d'Ariadna, mites i laberints, Maeva Young, Madrid 2019.\nPublicat per Biblioitaca a 12:39 Cap comentari:\n1r i 6è comparteix l'Odissea\nAquest curs hem dedicat una bona part de les sessions de biblioteca de 6è a llegir l'adaptació de l'Albert Jané de L'Odissea d'Homer. A 1r també han treballat aquesta obra i per això han construït amb l'ajuda de les seves famílies el vaixell amb què Ulisses va fer el seu llarg viatge. L'objectiu comú és el mateix: conèixer aquest clàssic de la literatura universal que dóna nom a la nostra escola.\nAl llarg de les setmanes hem viatjat al costat d'Ulisses, des de Troia fins a Ítaca, l'illa de la qual n´és rei. Hem viscut les seves aventures i hem compartit emocions de tota mena, des de l'horror fins a la desesperació, però també l'intriga, l'amor i l'esperança. Hem pogut conèixer personatges de la mitologia grega tan famosos com Polifem. Hem debatut sobre la lleialtat i la noblesa. Ens ha commogut un protagonista que també és capaç de mostrar la seva feblesa. I ens ha agradat descobrir el paper que l'autor d'aquesta obra tan antiga atorga als diversos personatges femenins que apareixen al llarg de la història, especialment la deessa Atena, que sempre està al costat d'Ulisses per ajudar-lo, i a Penèlope, l'esposa del protagonista, que confia en el seu retorn fins l'últim moment i inventa tota mena d'estratègies per no haver d'escollir un nou marit entre els pretendents que la pressionen.\nLa feina que han portat a terme aquests nens i nenes s'ha vist reflectida en una exposició sobre L'Odissea al vestíbul de l'escola. Al costat dels vaixells que havien fet les nenes i nens de 1r, l'alumnat de 6è va exposar les maquetes que havien elaborat sobre diversos episodis de l'obra: l'illa dels ciclops, el cant de les sirenes, Escil.la i Caribdis, el palau de Circe, l'illa de les ombres eternes o Penèlope teixint de dia i desteixint de nit. El cavall de Troia és el que va tenir més èxit!\nL'acte de cloenda d'aquesta exposició va ser la setmana passada, quan l'alumnat de 1r i 6è va poder compartir la visita a l'exposició. Aprofitant les parelles de l'apadrinament lector, van passejar pel vestíbul, observant les maquetes i els vaixells i posant en comú tot allò que cadascú sabia sobre les aventures d'Ulisses. Ens alegra que aquestes nenes i aquests nens de 6è que ja deixen l'escola Ítaca s'emportin el record d'aquest obra tan potent que dóna nom a l'escola que els ha vist créixer. Des d'aquí els desitgem molta sort i bones lectures!\nI a tota la resta us volem recordar que l'estiu és un bon moment per a gaudir de la lectura. En solitari o en companyia, a casa o quan es viatja, a mig matí o abans d'anar a dormir, un bon llibre sempre és un bon company. Us desitgem molt bones vacances i molt bones lectures!\nPublicat per Biblioitaca a 10:45 Cap comentari:\nEl darrer dimecres dia 5 de juny, dia mundial del medi ambient, la biblioteca de l'escola va acollir la darrera sessió de l'hora del conte d'aquest curs. La Charo, la mare del Fabrizio, va explicar una versió pròpia inspirada en un vídeo que podeu trobar a YouTube: Sustainability: told as a children's Fairy Tale with Beautiful Montage, a https://youtu.be/fKWQuU0sHPw\nLa Charo va fer servir el Kamishibai, un teatret d'origen oriental que s'utilitzava antigament per a explicar històries de tradició oral. També va portar titelles i figures d'animals de tota mena per a narrar el conte de El rey egoista que quiso cambiar.\nAquest era un rei que només es preocupava per la riquesa i l'ostentació i que, amb la seva ambició, mica en mica anava malbaratant els recursos naturals del seu reialme, destrossant-lo i arruïnant-lo. Afortunadament es va donar compte que si no era més amable amb el seu món, el perdria per sempre. I va començar a prendre mesures, utilitzant la força del vent, el poder de l'aigua, l'escalfor del sol, estalviant energia i pensant en el futur. Un futur del qual tots i totes en som responsables.\nDesprés del conte, alguns nens i nenes van poder estampar les seves samarretes blanques contra el canvi climàtic. Cada cop en tenim més!\nAcomiadem l'hora del conte d'aquest curs, agraint la seva organització per part de l'AMPA i molt especialment la tasca de la Charo com a dinamitzadora d'aquesta activitat. Igualment, volem donar les gràcies a totes les famílies que han participat en aquesta iniciativa explicant contes o assistint com a públic.\nI, ja sabeu, durant les vacances d'estiu no deixeu d'explicar contes, de llegir llibres i de compartir històries en família! La lectura és cosa de tots i totes!\nPublicat per Biblioitaca a 12:34 Cap comentari:\nAquest divendres passat, la biblioteca de l'escola va acollir una activitat que, amb la iniciativa de l'AMPA, convocava les famílies del centre a sumar-se a la campanya ecologista Fridays for Future, que convida a tota la gent a mobilitzar-se els divendres per tal d'exigir als governs que prenguin mesures contra el canvi climàtic.\nAquest moviment el va començar una jove activista sueca que s'anomena Greta Thumberg, de 15 anys, que ja fa mesos va decidir començar la seva particular lluita contra aquest problema mediambiental manifestant-se cada divendres davant del parlament del seu país i portant la seva protesta fins a les Nacions Unides.\nEl Jeremy, pare de l'Hèctor de P5, va llegir un conte especial per a l'ocasió, Quan el glaç es fon, la història que narra el viatge èpic que un ós polar es veu obligat a realitzar a conseqüència dels canvis que el clima està patint al casquet polar.\nDesprés del conte, tothom qui va voler es va pintar la seva samarreta blanca amb un lema personal relacionat amb el clima. Van quedar precioses! Cada divendres podreu veure com cada cop més nens i nenes de l'escola porten la seva samarreta blanca pel futur del planeta. Us animem a portar la vostra. Fem sentir la nostra veu contra el canvi climàtic!\nPublicat per Biblioitaca a 14:30 Cap comentari:\nEns ha visitat la Gemma Armengol!\nAquest matí, a la biblioteca de l'escola, les nenes i els nens de 2n han rebut la visita de la Gemma Armengol, autora de la col·lecció de llibres Les bestioles al Jardí, una col·lecció que coneixen molt bé perquè l'han descobert al llarg del curs, entre la selecció de contes que tenen a l'aula per llegir i emportar-se a casa durant el cap de setmana.\nLa Gemma ha vingut molt amoïnada perquè ella i l'il·lustrador Oscar Julvé han començat a pensar en una nova aventura de la marieta Antonieta, la protagonista d'aquesta col·lecció, però no acaben de trobar la manera d'acabar-la. Per això ens ha començat a explicar la història en un teatre kamishibai de fusta i ha demanat l'ajuda de tot l'alumnat de segon per a trobar idees ben originals per al final. En tenien tantes que hauríem pogut escriure una colla de contes.\nTambé hem pogut parlar una estona amb la Gemma sobre la seva feina com a escriptora. Les nenes i els nens tenien moltes preguntes. Volien saber com va començar a escriure, quant de temps triga en acabar un llibre, com descobreix els personatges, de quina manera es posa d'acord amb l'il·lustrador, quin nombre de llibres ha escrit i, sobre tot, si és famosa de veritat! Ha estat molt interessant.\nPer acomiadar la Gemma Armengol, l'alumnat li havia preparat un recull de dibuixos dedicats sobre la marieta Antonieta i la col·lecció Les bestioles al jardí. També li han fet unes quantes marietes amb plastilina de color groc que és el seu color. Li han agradat moltíssim! Agraïm des d'aquí aquesta visita tan especial i la col·laboració de l'editorial Animallibes que l'ha fet possible.\nPublicat per Biblioitaca a 11:46 Cap comentari:\nAquesta primavera, còmics!\nDesprés de visitar la 37 edició del Comic Barcelona, volem compartir amb vosaltres alguns dels nous títols d'aquest gènere que acabem d'adquirir per la biblioteca de l'escola. Tot i que no sempre ha estat prou valorat, el còmic és un gènere molt interessant per a la creació d'hàbits lectors perquè el seu format i els seus recursos gràfics faciliten la lectura i estimulen la imaginació de qui els llegeix. Valorem els còmics com una opció molt atractiva per a incentivar el gust per la lectura i a la fira del còmic hem comprovat que cada cop s'estan publicant propostes més interessants per al públic infantil.\nLiniers ens ofereix una història molt tendra per a l'alumnat d'educació infantil sobre dues nenes i un dissabte de pluja. Un primer contacte amb el món dels còmics de la mà d'un historietista argentí del tot reconegut.\nLINIERS, El globo rojo en la lluvia, La casita roja, Bizcaia, 2016.\nPels nens i nenes de cicle inicial, recomanem les aventures d'un superheroi molt divertit que ja ha començat a fer-se famós: en Super Patata. En aquesta ocasió, en Superpatata es troba per casualitat amb una invasió extraterrestre i es fica en un embolic de dimensions còsmiques. El rei Llimac Zort Tercer pretén ampliar la seva col.lecció de bèsties galàctiques amb un terrícola del planeta terra: en Superpatata. Per a aconseguir el seu objectiu compta amb l'ajuda d'un robotet fidel un mica ximplet. En Superpata haurà de fer servir tot el seu enginy per a tornar a la terra.\nARTUR LAPERLA, Superpatata, vol. 2, Ediciones bang, Barcelona, 2018.\nPer a l'alumnat de cicle mitjà, us presentem una col·lecció que està tenint molt bona acollida: Els diaris de la Cirera. La protagonista d'aquests còmics és una nena de deu anys i mig que somia ser escriptora i que, de fet, ja ha començat a escriure el seu primer llibre. El seu tema preferit és el del món dels adults, perquè li desperta molta curiositat, especialment tot el que té a veure amb els secrets que amaguen. En aquesta ocasió, la Lina, l'Èrika i ella s'interessen per un ancià que cada diumenge entra al bosc carregat de pots de pintura. La investigació de la Cirera la portarà a descobrir un lloc fabulós.\nJORIS CHAMBLAIN, El zoo petrificat, Alfaguara, Barcelona, 2018.\nFinalment, pels nois i noies de cicle superior us presentem una història molt divertida sobre una guineu que vol ser molt ferotge i no se'n surt. Després de fracassar repetidament com a caçadora, el llop la convenç perquè robi els ous de la granja i els covi perquè neixin els pollets i se'ls puguin menjar quan creixin. El pla no acaba de triomfar perquè la guineu s'encarinya dels pollets i haurà de buscar la manera de poder enganyar el llop.\nBENJAMIN RENNER, El malvado zorro feroz, Reservoir books, Barcelona, 2017.\nPublicat per Biblioitaca a 10:44 Cap comentari:\nAquest matí, a la biblioteca de l'escola, les nenes i els nens de 2n han rebut la visita de la Gemma Armengol, autora de la col·lecció ...\nAquest curs hem dedicat una bona part de les sessions de biblioteca de 6è a llegir l'adaptació de l'Albert Jané de L'Odissea d...\nAquest divendres passat, la biblioteca de l'escola va acollir una activitat que, amb la iniciativa de l'AMPA, convocava les famílie...\nEls meus veïns pirates a l'hora del conte\nAquest divendres, l'Esther i el seu fill Hèctor ens van portar a la biblioteca de l'escola una història de pirates molt particular....\nAquest divendres passat, l'Ignasi, el pare de l'Aniol i la Guisla, va tornar a l'hora del conte de la biblioteca per a explicar...\nEl darrer dimecres dia 5 de juny, dia mundial del medi ambient, la biblioteca de l'escola va acollir la darrera sessió de l'hora de...\nAquest divendres 22 de novembre, l'Eva, la mare de l'Ada i el Fèlix de P3, ens ha portat a la biblioteca de l'escola un llibre ...\nUs recordem que els propers dies 5, 6 i 7 d'abril tornem a tenir la Fira del Còmic a Barcelona. Com cada any, el recinte de Fira Montju...\nAquest dijous passat vam rebre a l'hora del conte tot un clàssic de la nostra escola: El mostre de colors . El Josep Manel, pare de l&#...\nIniciem les recomanacions de tardor amb algunes de les novetats que acabem d'adquirir per a la biblioteca de l'escola. Per a les ne...\nGuia de llibres. Nadal 2019\nBlibliocinema el 5/12/19\nMercè Canals a Vilanova i la Geltrú\nServeu Educatiu Garraf


Tertúlia sobre Arenys amb el regust de la indecent política espanyola\nInici > Tertúlia sobre Arenys amb el regust de la indecent política espanyola\nEnviat per xfebrer el Dv, 04/05/2018 - 20:56\nComencem un nou mes i aquest divendres tenim tertúlia. Si el mes passat vàrem parlar de poesia, aquesta vegada analitzarem la situació política a Arenys i els seus partits polítics, en vistes a les eleccions municipals d'aquí a un any. Unes eleccions on ens podríem trobar amb tots els alcaldables canviats, sobretot si els pitjors presagis es compleixen.\nHi ha moltes incògnites, algunes de les quals trigarem a resoldre-les, però d'altres pot ser que tinguem enllestides aviat. Hem de veure què passa amb els alcaldes i alcaldesses independentistes que varen ser citats als jutjats. També si la denúncia de la defensora del 'pueblo' porta la inhabilitació de l'exalcalde...\nDe tot això en parlarem, analitzant què s'ha fet a Arenys i què estava previst que es dugués a terme, i acabarem parlant de l'actualitat del país. Una actualitat que, a part de cansar-nos, cada vegada resulta més indignant. A casa dèiem l'altre dia que s'ha perdut la decència. No pot ser tot el que està passant, ja que no es tracta de buscar la justícia, sinó el que es busca és venjança, i a qualsevol preu i amb qualsevol marranada. No pot ser que tinguem un polític que aspira a governar, com és Albert Rivera, que tingui un comportament tan autoritari i poc democràtic, però al mateix temps tan indecent i immoral.\nURL d'origen: http://arenyautes.cat/content/tert%C3%BAlia-sobre-arenys-amb-el-regust-de-la-indecent-pol%C3%ADtica-espanyola


El PDeCAT de Barcelona critica la "purga" a JxCat amb els consellers de Gràcia i Sant Andreu\nPublicat 13/11/2020 15:45CET\nEl president del PDeCAT a Barcelona, Genís Boadella, ha criticat aquest divendres la "purga" a JxCat amb els consellers municipals dels districtes de Gràcia i Sant Andreu, que han destituït per fidelitat a un altre projecte polític que s'enfrontarà electoralment a Junts.\nEn una roda de premsa, Boadella ha assegurat que les destitucions les ha "capitanejades" la líder de JxCat a Barcelona, Elsa Artadi, que ha comunicat la decisió als consellers municipals malgrat que fa temps que no hi parla.\nAixí mateix, ha lamentat la "passivitat" dels regidors de Junts Neus Munté, Jordi Martí i Francina Vila, i ha admès que els sorprèn i els dol perquè ells saben com es va gestionar la ruptura de CiU, que ha dit que es va fer amb elegància, segons ell.\n"El terror i la por política s'aplica a Barcelona ciutat. Un cop més, es produeixen destitucions de càrrecs, per ser fidels al PDeCAT", i ha avançat que els consta que Junts també vol deposar la consellera de districte de Sarrià-Sant Gervasi.\nFonts de Junts han explicat a Europa Press que "la confiança es va trencar quan persones amb la responsabilitat i el càrrec de consellers i conselleres municipals de JxCat van manifestar obertament que són fidels a un altre projecte polític".


Puc treballar pel meu compte de forma puntual cobrant l'atur?. Nova sentència del Tribunal Suprem - Consulting DMS - Blog\nEl Tribunal Suprem acaba de ratificar en la seva sentència de 21 de juny de 2018, que pots consultar aquí, que la prestació per desocupació és compatible amb treballs per compte propi puntuals i poc significatius.\nAquesta sentència és important perquè torna a donar arguments per respondre amb una mica de garantia a una pregunta freqüent: Puc realitzar qualque treball pel meu compte mentre estic cobrant l’atur?\nPer al supòsit concret del cas resolt en aquesta recent sentència, la resposta que dóna el Tribunal és que sí, que l’atur és compatible amb la recollida d’oliva per compte propi i que ha generat uns beneficis nets puntuals de 790,42€.\nLes dades base d’aquest plet eren:\nUn desocupat que cobrava l’atur va realitzar treballs per compte propi en la campanya de recollida d’oliva de 2012, emetent factura a la cooperativa agrària per import de 3.405,10 € bruts. En la declaració d’IRPF d’aquest any va declarar aquests ingressos bruts, que un cop descomptades les despeses oportunes donaven com a resultat un benefici net de 790,42€.\nEl Servei d’Ocupació, un cop creuats les dades amb Hisenda el 2013 i observar que hi ha ingressos per activitat empresarial, li extingeix la prestació per desocupació i li exigeix la devolució de 9.459,14 € per l’atur cobrat des de 2012.\nLes claus per donar aquesta resposta positiva, per part del Tribunal Suprem, són dues:\nLes tasques realitzades per compte propi són marginals o residuals.\nEls ingressos que genera aquesta activitat no tenen cap rellevància econòmica.\nDes d’un punt de vista tècnic l’argumentació jurídica exposada pel Tribunal Suprem es resumeix en el següent:\n“La nostra doctrina, per a un supòsit com el present, és la que queda plasmada en la ja esmentada STS / 4ª de 5 abril 2017, segons el qual, la regla general de la incompatibilitat s’ha de matisar “en casos extrems en els quals els rendiments generats per l’activitat econòmica que pugui haver dut a terme el perceptor de les prestacions d’atur són especialment insignificants, ridículs i de tan escassa rellevància, que no permeten si més no que poguessin considerar com a fruit d’una veritable activitat laboral“.\nEn altres paraules, si estàs cobrant l’atur i fas alguna feineta esporàdicq, que et genera uns ingressos petits i puntuals, el Servei Públic d’Ocupació no hauria extingir-te la prestació i fer-te tornar el que has cobrat des d’aquest moment.\nAquesta resposta no serveix com a criteri general d’aplicació a qualsevol supòsit que es plantegi, per tant, s’haurà d’estar cas per cas, però sí que pot marcar una línia de defensa clara a aquells perjudicats per extincions de prestacions de desocupació per treballs per compte propi puntuals.\nUna bona sentència i bona notícia per a persones que lluny d’intentar defraudar declaren els seus ingressos petits i intenten obtenir alguna renda extra de forma oficial i sense haver de perdre la seva desocupació.\nPer Maria Antonia Cabot Colom|2018-11-02T12:21:15+00:00Octubre 11th, 2018|Laboral|0 Comentaris


CAMPIONAT TERRITORIAL DE PATINATGE ARTÍSTIC A L'ALDEA - InfoAldaia\nCAMPIONAT TERRITORIAL DE PATINATGE ARTÍSTIC A L'ALDEA\nDes de la regidoria d'Esports de l'ajuntament de l'Aldea us informem que el passat 11 i 12 de maig es va disputar el campionat territorial de patinatge artístic en les categories juvenil, júnior i sènior. L’encarregat d’organitzar-ho va ser el Club Patí L’Aldea juntament amb la Federació Territorial de patinatge artístic i l’Ajuntament de L’Aldea.\nAl pavelló poliesportiu del municipi van competir 40 patinadors i patinadores que pertenyien a diferents clubs de la província de Tarragona com C.P.Alcanar, C.P.Calafell, C.P.Cambrils, C.P.Salou, C.P.Valls, C.P.A. Amposta 2010, C.P.A. Vendrell, Reus Deportiu i C.P.L’Aldea.\nEl club aldeà va estar representat per les patinadores i patinadors : Aida Chavarría i David Arasa en categoria juvenil, Zaida Ardit i Núria Gas en categoria júnior i Júlia Ventura en categoria sènior.\nAida Chavarria va quedar 12a, no s’ha pogut classificar per al campionat de Catalunya però va fer una bona competició que s’ha demostrat amb un treball constant al llarg de l’any. Núria Gas va obtenir la 1a posició i per tant es classifica per al campionat de Catalunya que es celebrarà els propers dies 8 i 9 de juny a Girona. Va realitzar uns excel·lents exercicis amb molta dificultat, tant el dissabte com el diumenge. Va patinar amb l’energia i estil propi d’ella.\nJúlia Ventura va quedar 1a en la seva categoria passant al campionat de Catalunya els dies 15 i 16 de juny. Júlia ha estat dos anys llargs sense competir, per a ella tornar a la pista suposava nervis i tensió però ens ha demostrat que el patinatge és el seu esport. Els dos dies va patinar amb la força habitual que ens tenia acostumats.\nLes tres patinadores portaven unes excel·lents i originals coreografies preparades pel seu entrenador i tècnic Manel Villarroya.\nDavid Arasa i Zaida Ardit no van poder patinar a causa d’una lesió però podran competir en el campionat de Catalunya. Judit Queral, en categoria juvenil, del C.P.Amposta 2010 va quedar 4a. La seva companya Mireia Perellón no va poder acabar el campionat per una lesió. El pòdium de les juvenils va ser per al Reus Deportiu.


Pere Aragonès: “La Candelera és la millor mostra del potencial de Molins de Rei” - Candelera\n05 de febrer del 2022\nEl president de la Generalitat, Pere Aragonès, ha inaugurat la 171ª edició de la Fira de la Candelera. El president ha fet un discurs amb un marcat to social en el que s’ha compromès a treballar per poder dotar el municipi de més places de residència per a la gent gran. Després ha visitat els cinc àmbits de la Fira, que enguany apleguen a més de 300 expositors.\n“La Fira de la Candelera és la millor mostra del potencial del municipi des del punt de vista econòmic, cultural i associatiu”. Amb aquestes paraules ha començat la declaració institucional del president de la Generalitat, Pere Aragonès, en la que també ha afegit que “el potencial és gran, però també ho són els reptes que tenim per endavant”, i ha citat explícitament “les desigualtats socials” així com “la reconstrucció emocional del país”. El president català també ha assegurat que “el govern de la Generalitat treballarà per poder dotar el municipi de més places de residència per a la gent gran”.\nAquesta ha estat una de les demandes que li ha fet públicament l’alcalde, Xavi Paz, qui també ha assegurat que “les desigualtats socials possiblement sigui el risc més gran pel país”. Per altra banda, l’alcalde també ha comentat que amb aquesta edició de la Fira “recuperem l’ànim i l’esperit, i això ens fa veure les grans oportunitats que tenim pel davant com a municipi i com a país”.\nFinalment, en la seva intervenció, el tinent d’alcalde i regidor de Fira, Ramon Sànchez, ha posat el focus en el concepte de la innovació “com a tret diferencial de la Fira de la Candelera, una fira que està al servei del país”. Sànchez ha afirmat: “Cada any em pregunto com podem innovar per atreure a més gent, per no haver-me de preguntar mai com és que la gent no ha vingut a la Candelera”.\nUn cop acabats els parlament, els representants institucionals han fet un recorregut pels estands del recinte firal i han donat oficialment per inaugurada la 171ª edició de la Fira de la Candelera.


centre catòlic mataró: Setena victòria seguida del Pasarela Mataró per acabar la primera fase\nSetena victòria seguida del Pasarela Mataró per acabar la primera fase\nLes mataronines guanyen 77-37 el Vilanova i es preparen ara per la segona fase d'ascens\nEnviar a un amic Imprimir Afegir opinió 200 lectures 07|02|2016 1:26\nEl Pasarela Mataró ha acabat com una moto la primera fase de Copa Catalunya. Les mataronines van imposar-se dissabte per 77-37 al Vilanova, un equip de la zona baixa del grup que no va tenir opcions davant les d'Adrià Castejón. Les unionistes van a per totes i sumen ja set jornades consecutives guanyant, fet que els ha permès assegurar el quart lloc a la taula classificatòria i entrar a segona fase amb bons resultats creuats entre els seus rivals. Ara començarà la feina de debò davant els millors equips de la categoria.\nLes unionistes van estar molt encertades tant en defensa, sense donar opcions a segones jugades gràcies a una bona tasca en el rebot defensiu, com també impedint tirs senzills de les visitants, que van quedar anul·lades en atac. Això, sumat al bon encert anotador de les mataronines, va deixar un 52-11 al descans que era una sentència ferma. Les mataronines van baixar pistonada a la segona part, on van entrar a jugar jugadores júniors i inclús una cadet, i finalment es van imposar pel 77-37 final que omple de moral l'equip de cara a la fase d'ascens que tocarà a partir d'ara.


Fe i Fets: I TV3 quan, president Puig? – Vinaròs News\nProu, AP-7 Gratuïta JA!! acaba les mobilitzacions amb el tall 240 de la N-340, reconeixements i festa 15 Desembre, 2019\nLos institutos de Vinaròs, unidos para recordar al superviviente de Mauthausen Paco Batiste 15 Desembre, 2019\nLas lonjas de pescado se inmunizan ante la Navidad 15 Desembre, 2019\nDeconstrucció social: Del verb processar 15 Desembre, 2019\nAlcanar debat sobre el Projecte Castor 14 Desembre, 2019\nSanta Magdalena torna al seu passat templer 14 Desembre, 2019\nMoción aprobada en Vinaròs en favor de las parejas de hecho 14 Desembre, 2019\nTrens dignes al Maestrat, en la protesta de Valencia por los Cercanías de Renfe 14 Desembre, 2019\nMés de 200 voluntaris de Creu Roja es reuneixen a Cabanes 14 Desembre, 2019\nEl despoblament, analitzat al programa La qüestió, d’À Punt 14 Desembre, 2019\nFe i Fets: I TV3 quan, president Puig?\nFE I FETSPENSAMENTSVINARÒS MAIL 18 Setembre, 2019 Vinaròs News\nFe i fets82 Josep Miquel Bausset66 pensaments266\nJOSEP MIQUEL BAUSSET Com va passar anteriorment amb els repetidors de TV3 al País Valencià, el 2015 el govern de l’Estat (en aquell moment...\nCom va passar anteriorment amb els repetidors de TV3 al País Valencià, el 2015 el govern de l’Estat (en aquell moment en mans del PP) també actuà amb prepotència contra la llibertat d’expressió, obligant ACPV a tancar Catalunya Ràdio i Catalunya Informació.\nCertament que aquella actitud de censura per part del PP no era nova, ja que des del gener de 2007 la Generalitat Valenciana (també en mans del PP) tancà els repetidors de TV3 de la Carrasqueta (Alacantí), la Llosa de Ranes (Costera), Alginet (Ribera) i Morella (Ports), privant milers de valencians de poder veure una televisió que parla com nosaltres.\nNo he entès mai aquells que, en un món globalitzat, pretenen posar barreres a les ones de ràdio o de televisió, a no ser que el motiu d’eixa censura siga la por a la llibertat. Com és possible que una societat (i un govern com el del PP) que deia que defensava la llibertat com a base de la convivència i del progrés, negara la lliure difusió de les ones de ràdio o de televisió? Com s’entén que en ple segle XXI, alguns intenten alçar barreres per interferir una televisió i una ràdio que parla la nostra llengua i que ofereix una programació atractiva, interessant i sense manipulació?\nPer poder veure TV3, amb els repetidors impulsats per ACPV, milers de ciutadans ens vam mobilitzar per a fer possible una Iniciativa Legislativa Popular (amb 670.000 signatures recollides) perquè s’aplicara la Carta Europea de les Llengües Regionals o Minoritàries. Aquest text estableix que els governs signants han de garantir (sense cap entrebanc jurídic) la recepció de ràdios i de televisions que comparteixen alguna d’aquestes llengües europees, encara que siguen administracions diferents. Cal dir que la Carta Europea de les Llengües Regionals o Minoritàries va ser signada el 1992 pel govern de Felipe González i ratificada pel Congrés de Diputats espanyol l’any 2000, amb José M. Aznar de president del govern.\nPer què en ple segle XXI no s’afavoreix una televisió i una ràdio sense fronteres? O és que es pot frenar la lliure difusió de la nostra llengua? Com molt bé deia el batle de Morella el 2010, l’actitud de la Generalitat ‘no s’ajusta a la manera moderna d’entendre la comunicació, perquè en un món global, la cosa raonable és que cada ciutadà tinga la llibertat d’elegir els continguts que vol consumir.’ Però curiosament, el batle de Morella és l’actual president del País Valencià, que no fa res perquè els valencians puguem veure TV3. I que diu amén a allò que ve de Madrid.\nFa dos mesos, el president Puig va assegurar al diari Ara que estava ‘segur’ que TV3 i À Punt compliran l’acord de reciprocitat i que les dues cadenes es podran veure als dos territoris. El president Puig també va fer aquestes declaracions a Catalunya Ràdio el 5 de juliol passat, afirmant que el Consell està buscant ‘el moment oportú’, per a fer efectiu aquesta reciprocitat.\nA l’entrevista, el president Puig afirmava: ‘Ja veurem quan és possible’. Cal dir que el govern Valencià ha demanat al govern espanyol (amb la boca xicoteta i per no molestar, m’imagine) la concessió d’un segon múltiplex que facilitaria la recepció de TV3. A veure si ‘el moment oportú’ arriba amb la fi dels temps.\nAmb l’acció de clausurar els repetidors, el PP va impedir (i ara ho fa el PSOE, amb la complicitat del govern valencià) que qui volem veure TV3 i escoltar Catalunya Ràdio ho puguem fer. És qüestió de legalitats o de por a la llibertat?\nCom va dir l’escriptor Joan Francesc Mira sobre els repetidors que es van clausurar, ‘el que és greu és la destrucció d’una possibilitat real existent, assumida i aprofitada per moltíssima gent.’\nSi aquest estat fóra un estat normal, el govern espanyol, en compte de tancar ràdios i televisions, afavoriria la llibertat d’expressió. I és que la censura mai no és un factor de convivència i de llibertat. Perquè qualsevol retallada de l’oferta informativa és un empobriment de la cultura i un pas arrere en els drets dels ciutadans. I és per això, precisament, que el govern del PP va prohibir les emissions de TV3 i de Catalunya Ràdio. I desgraciadament, també el govern espanyol, ara en mans del PSOE i amb la passivitat del govern del Botànic, continua impedint que veiem TV3.\nEl PP retallava drets sanitaris i educatius i també la llengua i la llibertat d’expressió. I és que tenien por a la llibertat. El que no m’esperava és que el PSOE, amb el Sr. Puig, després de més de quatre anys de govern, continuaria impedint la recepció de TV3 al País Valencià.\nEl Consell Valencià de Cultura i l’Acadèmia Valenciana de la Llengua, no tenen res a dir davant la passivitat del Govern Valencià?\nProu, AP-7 Gratuïta JA!! acaba les mobilitzacions amb el tall 240 de la N-340, reconeixements i festa\nAMPOSTA Des 15, 2019\nLos institutos de Vinaròs, unidos para recordar al superviviente de Mauthausen Paco Batiste\nENSENYAMENT Des 15, 2019


Hôtel d'Arromanches Pappagall Arromanches-les-Bains França - Ofertes d'hotels amb els MILLORS DESCOMPTES EN LÍNIA\n2, Rue Du Colonel Rene Michel, Arromanches-les-Bains, Arromanches-les-Bains, França - Molt bona ubicació - Veure al mapa\nMés informació sobre Hôtel d'Arromanches Pappagall\nSi el que està buscant és per un hotel ben situat a Arromanches-les-Bains, no busqui més enllà de Hôtel d'Arromanches Pappagall. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Arromanches-les-Bains. A l'hotel s'hi pot gaudir d'unes comoditats de primera classe com magatzem d'equipatge, habitació familiar, restaurant, bar.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Hôtel d'Arromanches Pappagall.


Blog de muntanya: de març 1977\ndiumenge, 20 de març de 1977\nTossa Plana de Lles (2.898 m) amb esquís\nDormim al refugi de Cap de Rec, a on arribem en cotxe. Al matí pugem amb esquís a la Tossa Plana de Lles (2.898 m), una ascensió d'esquí de muntanya ideal per iniciar-se en aquest esport, ja que els pendenst són suaus i el perill d'allaus petit.\ndiumenge, 13 de març de 1977\nLa Punxa & La Quarta de Trinitats\nFoto d'arxiu: la Porra i la Punxa\nEscalada a Montserrat, a la zona de Trinitats. Fem dues vies:\nLa Punxa dels Flautats, via Aresta Est\nLa Quarta de Trinitats, via Pokorsky\nLa via de la Punxa puja per la canal entre aquesta agulla i la Porra; són dues tirades de tercer grau fins al coll entre les dues agulles. Des d'aquí fem una tirada curta per una canal a la dreta fins a un bon replà al peu de l'aresta, on fem reunió. Aquí comença la tirada clau de la via, que puja per l'aresta uns metres en artificial fins que sortim en lliure dificil buscant els millors passos fins al cim.\nLa via Pokorsky de la Quarta de Trinitats puja per una marcada canal de la cara sud d'aquesta agulla combinant la tècnica artificial de pitó amb passos difícils en lliure. La via estava equipada però vam haver de clavar algun pitó. El diedre és una única tirada de 35 metres fins a unes savines on muntem una bona reunió. Des d'aquí només queda una tirada en lliure no gaire difícil (III+) fins al cim.


Financial Times: “Una Catalunya independent seguirà a la UE” ! directe!cat\nInternacional Última actualització Dimecres, 21 de novembre de 2012 16:25 h\nFinancial Times: “Una Catalunya independent seguirà a la UE”\nLa BBC publica sis punts de vista de "figures prominents" sobre de la independència de Catalunya\nLondres (ACN).- El rotatiu britànic 'Financial Times' analitza a través d'un vídeo i un article penjats al seu web la posició que ocuparien una Catalunya i una Escòcia independents a la Unió Europea. Catalunya serà més rica, diu el diari, que veu complicat que se l'expulsi de la UE. Així mateix, l'edició digital de la BBC publica aquest dimecres l'article 'Punts de vista: independència de Catalunya' en què recull l'opinió de sis personalitats catalanes sobre les eleccions del 25-N i els canvis que poden comportar per a la societat. La cadena ja havia dedicat al telenotícies vespre de dimarts un reportatge d'anàlisi sobre la situació actual a Catalunya amb declaracions del president de la Generalitat, Artur Mas.\n#25N, BBC, financial times\nUna Catalunya independent: Molt més rica\nL'edició digital del rotatiu econòmic britànic 'Fiancial Times' publica el reportatge 'Encara no hi ha necessitat de pànic pels inversors de bons' sobre com seria la situació econòmica catalana i escocesa en cas que ambdós països esdevinguessin independents. El text va acompanyat d'un vídeo de l'expert James Mackintosh on analitza a través de gràfics comparatius la situació econòmica que provocaria la independència.\nPel que fa a Catalunya, el 'Financial Times' diu que amb la independència seria un territori més ric però més endeutat que l'estat espanyol. Així doncs, el reportatge apunta que el PIB per càpita català era de 27.430 euros l'any 2011, per davant d'Itàlia, mentre que el de l'estat espanyol sense Catalunya era de 22.284 euros, més a prop de Grècia que de la mitjana de l'eurozona. Tot i això, el 'Financial Times' explica que si es divideix el deute de Catalunya entre el PIB per càpita, el deute de Catalunya seria del 94% del PIB, mentre que el deute de l'estat espanyol seria del 79% del PIB. Amb tot, afegeix que també tindria més ingressos perquè "els seus impostos ja no haurien de subsidiar Espanya".\nL'anàlisi del 'Financial Times' alerta els inversors que la pitjor situació arribaria, tant per a Catalunya com per a Escòcia, en cas que Espanya i el Regne Unit no acceptessin l'entrada d'ambdós territoris a la Unió Europea. Tot i això, explica que "seria difícil veure Catalunya exclosa" d'Europa ja que la seva economia és de la mateixa mida que la de Grècia i una exclusió de Catalunya de la zona euro seria "seria perjudicial".\nTestimonis catalans a la BBC\nMuriel Casals, Rosa Cullell, Jordi Gracia Garcia, Francesc Carreras, Salvador Cardús i Alfred Bosch són les sis veus, algunes a favor de la independència i d'altres en contra, que opinen aquest dimecres al portal BBC News sobre la situació que viu Catalunya.\nLa primera opinió que recull la BBC és la del portaveu d'ERC al Congrés dels Diputats, Alfred Bosch. El polític i novel·lista català fa referència a "tres factors principals" que han impulsat l'independentisme en els últims anys. En primer lloc, Bosch cita els "moviments de base per a l'autodeterminació", que van començar el 2009 amb les consultes d'Arenys de Munt i van involucrar més de 50.000 voluntaris i un milió de votants. Bosch apunta que les consultes populars van preparar el terreny per la manifestació de l'11 de setembre. D'altra banda, fa referència al "bloqueig de les peticions catalanes" per part del govern espanyol com a segon factor impulsor de l'independentisme. Per últim, parla del factor econòmic. "Els catalans paguen les factures espanyoles en proporcions abusives", denuncia Bosch, que també explica que "la meitat dels ingressos fiscals catalans mai tornaran com a inversions o serveis".\nLa segona veu que recull l'article que publica BBC News aquest dimarts és la de la columnista i executiva Rosa Cullell. Parla de la independència com "el somni del govern català" i diu que aquest no és "innocent" perquè els "boicots" de l'estat espanyol i la "negativa dels successius governs espanyols" per canviar l'estructura de finançament per a Catalunya, ha fet augmentar el sentiment independentista. Cullell cita el dèficit fiscal d'un 8% del PIB català (16.000 milions d'euros) com un factor que ha fet augmentar el suport a l'opció independentista.\nRosa Cullell diu que els "ponts d'entesa s'estan trencant" entre Catalunya i l'estat espanyol i s'estan deixant enrere els segles de "dependència mútua". Cullell diu que al voltant del 50% de les vendes de les empreses catalanes es fan dins de la península ibèrica i que 'la Caixa' és el tercer banc de l'estat espanyol. Per això diu que si la independència de Catalunya surt a l'exterior sense el suport d'Europa i el consens de l'estat espanyol, "no serà un somni, sinó un malson" per tot el món.\nLa presidenta d'Òmnium Cultural, Muriel Casals, també dóna la seva opinió a l'article que publica avui el web de la BBC. Muriel Casals fa referència a la història de Catalunya per recolzar l'independentisme. La presidenta d'Òmnium diu que "Catalunya és un país amb una llengua pròpia" i cita la guerra de Successió com el punt d'inflexió per a l'inici de la construcció d'un estat centralitzat que va "reprimir la diversitat cultural". En aquest sentit, cita el franquisme com una continuïtat d'aquesta repressió i la sentència del Tribunal Constitucional de l'any 2010, invalidant parts importants de l'Estatut, com una continuïtat d'aquesta manca de llibertat. "El xoc entre l'ordenament jurídic espanyol i les nostres legítimes aspiracions, juntament amb el fet que Catalunya és un contribuïdor econòmic important, han portat molts catalans a creure que per mantenir la nostra identitat cultural, l'única opció és una transició democràtica i pacífica a la independència", explica Muriel Casals.\nLa quarta opinió de l'article 'Punts de vista: independència de Catalunya' és la del professor de literatura espanyola de la Universitat de Barcelona, Jordi Gracia Garcia. Gracia defensa el federalisme com una solució més viable que la independència. Segons el professor de la UB, la independència "significaria fer sacrificis" econòmics, la qual cosa accentuaria la crisi financera espanyola i generaria tensions entre la societat catalana. Gracia reconeix que l'opció federalista "sona forçada i artificial" però defensa un nou acord constitucional per reequilibrar la relació entre Catalunya i l'estat espanyol.\nPer al professor de dret constitucional Francesc de Carreras, que també expressa la seva opinió a la BBC, la independència només seria interessant per a "l'elit política, econòmica, burocràtica i, fins i tot, intel·lectual" perquè, diu, n'afavoreix els seus interessos. Francesc de Carreras només contemplaria aquesta opció "si la cultura catalana no pogués florir" però diu que aquest no és el cas i que "ningú pot dir que a Catalunya no hi ha completa llibertat per fer servir l'idioma català". El professor de dret constitucional diu que "hi ha d'haver un debat sobre el dret a celebrar un referèndum sobre la independència" i que es necessitarien com a mínim 10 o 15 anys per consolidar una hipotètica Catalunya independent i que durant aquest temps es crearia inestabilitat social.\nLa darrera opinió recollida per la BBC és la del sociòleg i professor de la UAB Salvador Cardús, que defensa que "la independència no és només possible, sinó que també és molt probable. I més aviat del que ens pensem". Tot i això, Cardús fa referència a les dificultats que imposa la Constitució espanyola però diu que finalment es tracta d'una "decisió política, no legal". En aquest sentit, Salvador Cardús parla del suport de les institucions internacionals com a imprescindible per a aquest procés i conclou dient que finalment és "la voluntat de la gent" la que determina que un país sigui independent.\nLa independència de Catalunya al programa 'BBC News at Ten'\nAquest dimarts a la nit, el programa 'BBC News at Ten' ja va emetre un reportatge de quatre minuts de durada sobre les eleccions del 25-N i la possibilitat que Catalunya iniciï els tràmits per a la celebració d'un referèndum sobre la independència. El reportatge cita el FC Barcelona com a "símbol d'identitat catalana" i parla de Catalunya com un territori amb "una cultura diferent i una llengua pròpia".\nSobre les eleccions del 25-N, diu que seran decisives perquè Catalunya decideixi si emprèn un procés democràtic per celebrar un referèndum sobre la independència. A més, la BBC fa referència a la política fiscal catalana. El reportatge entrevista el president de la Generalitat, Artur Mas, que diu que està "cansat del nivell de dependència" de l'estat Espanyol i que "ara mateix, la majoria votaria 'sí'" si se celebrés un referèndum sobra la independència de Catalunya.\nEl reportatge de la BBC, a més, cita les possibles dificultats en les exportacions a l'exterior que podrien trobar empreses catalanes que exporten principalment a l'estat espanyol però diu que les dificultats econòmiques a les quals fa front Catalunya actualment fan que molts optin per voler iniciar un procés de separació de l'estat espanyol.\nFederico Trillo vol fer rectificar el Financial Times sobre el dret a decidir de Catalunya 08.11.2012.\nEl “Financial Times” defensa el dret de Catalunya a l’exercici del dret a l’autodeterminació 25.10.2012.\n22 de novembre de 2012, 15.00 h\nTeni mes rao de la vos imagineu.\nLa crisi economica d'Europa ve ocasionada no solsament per el malbaratament dels PIGS, també per les politicas de mantenir un Euro fort que impedeixen sortir de la crisi emitin moneda i provocan inflació.\nSi ens deslliuresim de l'Euro adoptan el Dollar USA podriem reactivar la nostra economia i dir adeu a la crisi.\nDe forma similar la permanencia a la UE no es aconsellable perque el preu es acceptar deute español i aixíó es injust i ruinos, es preferib... Llegir més\n22 de novembre de 2012, 09.33 h\nJUNTS PER LA INDEPENDENCIA DE CATALUNYA //*//\nAjudem a difondre aquest video fem-lo córrer\n22 de novembre de 2012, 03.55 h\n22 de novembre de 2012, 02.59 h\nNo se perquè diuen que ens hem de fer bcàrrec del deute del regne d'escanya segons el pib i no segons la població que seria el normal. a més és un deute que no ens pertoca perquè son diners gastats tots a escanya fent trens sense passatgers aeroports sense avions autopistes sense cotxes i altres tonteries varies i a més si la UE no ens ajuda ja m'està bé quedar-me a fora però allavors no tenim perquè fer-nos càrrec de cap deute que no sigui el de la generalitat i no el de l'estat q... Llegir més\n22 de novembre de 2012, 00.22 h\nA few days ago I got a tweet from Adina. She lives in New York and speaks Catalan. We met and talked about the oppression of the Catalan language . The more I learn about the Catalans the more their story resonates with the history of the African Americans in the USA\n22 de novembre de 2012, 00.10 h\n#5 Els Catalans segur que ho lograrem,els inmigrants espanyols que passeu l'estona per aqui també ho lograreu...tornar a la vostra terra d'origen.\nValora aquest comentari: 22 5\n21 de novembre de 2012, 22.53 h\nEl Poble Català pateix doblement per una banda patim les injustícies i desigualtats del d'aquest sistema capitalista mentre que per l'altre patim les injustícies i un sistema de dominació colonial per part d'un estat depredador, foraster i anti-català.\n"I no oblidem que tota coacció, tota explotació nacional, ha estat exercida en el nom d´Espany... Llegir més\n21 de novembre de 2012, 22.28 h\n#2 Ara resulta que la Gran Bretanya no pertany a la UE?el que no te és l'euro com a moneda,però si que pertany a le UE,però és clar,això a les barraques del Somorrostrono deu haver arribat no,inútil?\n21 de novembre de 2012, 20.01 h\n21 de novembre de 2012, 19.23 h\nTen fe en los catalanes, lo lograremos.


El podi de la mala llet d'Albert Barilaro - El Periòdic d'Andorra\nEl podi de la mala llet d'Albert Barilaro\nL'andorrà assoleix la tercera posició en la categoria Master 30-34 després d’una baixada «perfecta»\nD’esquerra a dreta, Olivier Nicole, César Rojo i Albert Barilaro en el podi de la categoria Master 30-34, ahir a la Massana. | VALLNORD / IÑAKI RUBIO\nL’únic representant masculí en la prova de descens del Campionat del Món Masters disputat ahir a Vallnord amb arribada a la Massana, Albert Barilaro, va tenir un contratemps abans de prendre la sortida. El biker no va poder escalfar abans de fer la seva baixada, cosa que és imprescindible normalment per a ell abans d’una competició. La federacio de ciclisme havia retirat el rodet i Barilaro va haver d’anar a afrontar el traçat directament. Això no va agradar a l’andorrà, però al final això el va sortint bé ja que pres del cabreig va assolir un temps fantàstic de 4.40,75 minuts, sent el tercer millor de la categoria Masters 30-34, que comptava amb 77 participants en la final, i el quart millor temps d’entre els gairebé 300 participants comptant totes les categories.\n«La baixada m’ha sortit perfecta, més bé del que m’esperava perquè físicament m’he trobat molt bé des d’adalt fins a baix. La veritat és que estic molt content», va explicar l’andorrà al finalitzar la prova. Barilaro va fer èmfasi en el fet que va baixar amb una actitud més agressiva: «La clau del bon resultat ha estat sortir amb molta mala llet, perquè no he pogut escalfar a dalt ja que m’havien tret el rodet els de la federació. Però amb la mala llet m’ha sortit la baixada». En el moment que va arribar, el ciclista del Principat havia marcat el millor primer registre provisional, cosa que va provocar un esclat de la graderia en el moment de la seva arribada. Malgrat tot, al final va ser César Rojo qui va destrossar els anteriors registres marcant un temps de 4.31,35 minuts, sent set segons millor que el segon classificat, el francès Olivier Nicole.\nPel que fa a les categories femenines, Andorra comptava amb la representació de Soraya Drici, que va superar el registre de l’espanyola Victòria Herreros i es va proclamar campiona del món de la categoria Màsters 35-39 amb el seu temps de 8.16,02 en la baixada. «No m’he caigut però m’he aturat a la meitat del recorregut pels nervis. El terreny ha canviat des d’ahir a avui [de dimecres per ahir], i hi havia més pols i relliscava molt. El meu objectiu era baixar als set minuts, però igualment estic contenta», va comentar l’andorrana al finalitzar la baixada.\nEl recorregut va estar en boca de tothom al finalitzar la prova, i com ja va avançar Drici, que va ser una de les primeres riders en baixar del dia, es va trobar un circuit més xafat i en condicions més delicades que en el primer dia. El més ràpid en tota la jornada d’ahir va explicar que el traçat «estava sec i trencat i era fàcil cometre errades. Potser alguna zona necessita arreglar-se de cara al Mundial Elit». Barilaro va situar-se sobre la mateixa línia: «El circuit estava fantàstic el primer dia, però s’ha anat trencant cada vegada més. És normal perquè ha fet molta calor i han passat molts ciclistes. Hi havia molta pols ara, però el circuit està força bé i és molt exigent».\nEl director general dels Mundials, Sergi Balielles, va aclarir que faran alguns canvis de cara a la setmana vinent amb la disputa dels Campionats del Món Elit, el plat fort: «Per ara està tot bé, però sí que hem de fer algunes modificacions per al descens, al salt de l’arribada i alguns petits detalls, però estem contents en general. També ens ha ajudat el temps, que això és molt important, i estem satisfets amb la resposta del públic». Balielles va acceptar que el traçat s’ha deteriorat en els últims dies, per la qual cosa una mica de pluja podria anar bé. «En els dos circuits, tant el de Cross County i el de descens, està tot sec i hi ha pols. No sé si vindrà pluja entre mig, que no ens faria cap mal, però el que volem és sol per la setmana vinent perquè és el millor per al públic i corredors». Vallnord, la Massana, Andorra i el món sencer ja miren en direcció als Mundials de la categoria Elit de la setmana vinent.


La presidència d’Andorra llança una campanya de promoció dels drets humans a través de les xarxes socials - FÒRUM.ad\nLa presidència d’Andorra llança una campanya de promoció dels drets humans a través de les xarxes socials\nOn: 06/02/13 19:53\nLa presidència andorrana del Consell d’Europa ha llançat aquest dimecres una campanya per fomentar el coneixement del Conveni del Consell d’Europa de salvaguarda dels drets humans i de les llibertats fonamentals\nLa iniciativa ha estat presentada pel ministre d’Afers Exteriors, Gilbert Saboya, i la secretària general adjunta del Consell d’Europa, Gabriella Battaini-Dragoni, amb presència de l’ambaixador d’Andorra a Estrasburg, Josep Dallerès.\nLa campanya, amb el títol genèric “Feu créixer els Drets Humans”, té com a vehicle internet i el paper d’altaveu de les xarxes socials. El web http://humanrights-convention.org/feu-creixer-els-drets-humans/?lang=ca permet els internautes assumir el compromís de llegir íntegra la Convenció, llegir-ne un article i/o compartir-la amb els seus contactes.\nEls subscriptors de la campanya tenen ocasió, a més, de difondre el seu compromís amb els drets de l’home a través dels seus perfils a twitter o facebook. Es busca d’aquesta manera el caràcter multiplicador de les xarxes socials.\nEl ministre Gilbert Saboya ha destacat que la campanya s’inscriu en la línia que el Govern s’ha marcat per a la presidència Andorrana del CE com és la promoció dels drets de l’home a través de l’educació. La campanya pretén fer conèixer el Conveni a tota la ciutadania i en particular a la joventut.\nPer la seva banda, Giuseppe Zaffuto, portaveu de la secretària general adjunta, ha agraït a la presidència andorrana la campanya i ha destacat la importància de les noves tecnologies en l’educació per la democràcia dels joves.\nBattaini-Dragoni s’ha desplaçat a Andorra per participar en la conferència del Consell d’Europa “Competències per a una cultura de la democràcia i el diàleg: un repte polític i de valors”, un dels actes centrals de la presidència andorrana.\nLa conferència, que se celebrarà al Centre de Congressos d’Andorra la Vella aquest dijous i divendres, atorgarà un mandat polític per treballar per a l’educació per a la ciutadania democràtica i el diàleg intercultural. Les conclusions ajudaran a definir les orientacions estratègiques per al programa 2014-2015 d’activitats en el camp de l’educació i es trametran a la Conferència de Ministres d’Educació, que se celebrarà a Helsinki el 26 i 27 d’abril. Assistiran a la conferència 150 participants, representants dels estats membres del Consell d’Europa, ambaixadors permanents, membres dels diferents òrgans del Consell d’Europa, d’associacions governamentals i no governamentals, experts internacionals i representants del Govern, del Consell General, dels comuns i la Universitat d’Andorra.\nPrevious Post: Cinca diu que la sentència del TC no fa variar la llei de retallades als funcionaris\nNext Post: Ordino dóna llum verd al reglament de terrasses per incrementar l’oferta a la temporada d’hivern


María Dolores de Cospedal aconsegueix que fugin pobles de Castilla-La Mancha\nRedacció Catalunyapress | diumenge, 23 de desembre de 2012\nSolana del Pino, un petit municipi de Ciudad Real fronterer amb la província de Jaén i governat pel PSOE, ha manifestat la seva intenció d'annexionar-se a la comunitat andalusa per sentir-se "marginat" pel govern autonòmic que regeix María Dolores de Cospedal (PP).\nL'alcaldessa de la localitat, Juliana Duque Fernández, ha manifestat en declaracions a Europa Press que, davant la situació "desesperada" que viu aquesta població de 410 habitants, "asfixiada" amb uns comptes "a zero" i a la qual la Junta de Castella-la Manxa "deu més de 370.000 euros", els membres de l'equip de govern local s'han plantejat l'opció de 'mudar-se' de comunitat.\nAixí, la regidora ha indicat que estan "estudiant" aquesta opció -que encara no han manifestat formalment a la Junta d'Andalusia-, donada la proximitat geogràfica de la població i perquè consideren que el govern andalús de PSOE i IU és "molt més just, equitatiu i respecta la democràcia".\nI és que l'alcaldessa ha assegurat que el govern de Castilla- La Mancha està "discriminant" a aquesta població respecte a altres localitats veïnes governades pel PP, a les quals "paga els convenis signats aquest any" per a professors d'adults o dependència mentre que a Solana no.\nEn aquest sentit, ha lamentat que l'Ajuntament de Solana s'ha vist "obligat" aquest any a retirar l'ajuda a domicili a "persones que ho necessitaven" pels "impagaments" del govern de Cospedal. "Aquí no es respecta gens, estem indignats i completament marginats", ha expressat.\nSolana del Pi es troba molt proper al Parc Natural Serra d'Andújar i a uns 90 quilòmetres de distància d'Andújar (Jaén), els mateixos que la separen de la capital de Ciudad Real.


Víctimes del franquisme demanaran a Educació que retiri les ajudes a la Real Academia de la Historia\nEls firmants de la petició, que es presentarà el dijous al Ministeri d'Educació, demanen que es deneguin les ajudes públiques i s'exigeixi la devolució de les subvencions atorgades a l'entitat responsable del Diccionario Biográfico\nEFE Madrid 14/06/2011 17:00\nFamiliars de les víctimes del franquisme, associacions de la Memòria Històrica i ciutadans han subscrit un escrit de protesta contra el polèmic Diccionario Biográfico Espanyol. En aquest escrit, que l'Associació de Descendents de l'Exili entregarà el dijous al Ministeri d'Educació, demanen que no es concedeixin més ajudes públiques a la Real Academia de la Historia (RAH). Aquesta entitat està subvencionada pel govern espanyol, qui també ha pagat els més de 6 milions d'euros que ha costat la titànica obra.\nLes 1.320 persones i associacions que donen suport al document, asseguren sentir-se "indignats i ultratjats per les interpretacions històriques" que es realitzen en el diccionari elaborat per la RAH. Els firmants demanen al Govern que es deneguin noves ajudes públiques i s'exigeix la devolució de les subvencions atorgades a la RAH si no es retiren aquestes biografies i "altres que poguessin incórrer en la falsificació de la història, tant en l'edició escrita com en la digital".\nEn el seu escrit, consideren que aquestes biografies "justifiquen l'odi a la violència contra persones físiques o jurídiques, i enalteixen i justifiquen delictes contra els Drets Humans" i inclouen "mentides i calúmnies". Descripcions com la de Luis Suárez, qui assegura al diccionari que el règim de Franco va ser "autoritari però no totalitari", lloa la valentia militar del general i en cap cas parla de la repressió que va dur a terme, "desacrediten, menyspreen i humilien les víctimes". Els representants de les associacions també entregaran una còpia de la petició al Congrés dels Diputats.


La CUP convoca assemblees territorials obertes per abordar debats estratègics «fora dels despatxos» - Diari Jornada\nEn els debats es tractaran qüestions com la «verticalitat i opacitat» en al presa de decisions per part dels partits de «l'independentisme hegemònic» o la «renuncia a desobeir la legalitat espanyola» per part de les institucions\nLa CUP convoca assemblees territorials obertes per abordar debats estratègics «fora dels despatxos»\n| 19 de set, 2018 - 15:12\nLa CUP ha convocat assemblees obertes arreu del territori del 20 al 27 de setembre per abordar debats estratègics «fora dels despatxos». En un comunicat, la formació explica que ha pres aquesta decisió davant «el nou cicle polític marcat per la repressió i per la desorientació del govern de la Generalitat i el Parlament». Els membres del Secretariat Nacional i del grup parlamentari recorreran el territori per abordar les línies estratègiques del partit en el context actual per donar una «perspectiva transversal» al nou cicle polític que comença. L'objectiu de la formació és compartir propostes i crítiques per encarar la tardor.\nEn els debats es tractaran qüestions com la «verticalitat i opacitat» en al presa de decisions per part dels partits de «l'independentisme hegemònic», la «renuncia a desobeir la legalitat espanyola» per part de les institucions o la gestió neoliberal i «l'empitjorament de les condicions de vida de les classes populars», així com aprofundir en l'anàlisi de l'octubre de l'any passat i en allò que es va fallar.\n«No podem cedir tota la iniciativa a l'Estat amb els judicis de la tardor, la resolució de la qüestió de la suspensió de diputades exiliades i preses, o amb la falta d'atenció a una sanitat i una escola públiques amb molts problemes», defensa el portaveu del Secretariat Nacional de la CUP, Lluc Salellas.\nPer aquest motiu, la CUP convoca les persones «inquietes per la repressió» i per la «inacció» del Govern i dels partits a compartir crítiques, idees i propostes per «donar la volta a la situació», seguint l'esperit de l'1 d'octubre i de l'Onze de Setembre.


El Peix: Professors de merda\nProfessors de merda\nLa setmana passada vaig escriure sobre el pitjor professor que he tingut mai. No ho vaig publicar ni crec que ho faci. Vaig buscar, sense esforçar-m'hi massa, si en algun text d'aquest ictio-bloc hi havia alguna referència i no en vaig trobar cap. I m'estranya que no en trobés, ja que el mal que em va fer va marcar la meva vida com a estudiant. El text acabava així: No desitjo la mort de ningú però la seva, si arriba abans que la meva, la celebraré.\nNo sé per quina raó, ahir, abans d'anar a dormir, vaig recordar un altre professor nefast. Però, en aquest cas, estic segur que la culpa era meva. Ens ensenyava filosofia i història de la filosofia i a mi no m'interessava gens. Pensar? I ara! Saber què pensen els altres? No em facis perdre el temps, ensenya'm coses útils, si us plau. Potser anava una mica equivocat. Em negava a estudiar aquella assignatura, jo volia saber matemàtiques, física i informàtica que aprenia a banda, ja que saber programar, aleshores, no sé ara com està la cosa als instituts, no era una informació útil. I si no era útil saber programar, saber filosofia menys i això que ens van ensenyar Lògica.\nEstàvem al passadís, davant de la sala d'exàmens i vaig tenir certs remordiments:\n—Merda, no he estudiat res ni tampoc tinc idea de quin temari pot sortir a l'examen.\nLa noia que tenia al costat tenia els apunts a la mà. Li vaig prendre un full i vaig llegir quatre frases que tenia apuntades abans que es queixés i em fes tornar el full. El professor ens va obrir la porta i vam entrar per fer l'examen. Vaig escriure les quatre frases a les preguntes amb certa aleatorietat i, fent veure que estava pensant, vaig deixar passar l'estona fins que algú es va aixecar per entregar l'examen. Vaig aixecar-me pocs segons més tard i també el vaig entregar.\nAl cap d'uns dies, el professor va arribar a classe amb els exàmens corregits. Va explicar que havia sigut un desastre d'examen i que la gran majoria no havia entès res però hi havia un alumne que havia captat molt bé la idea i que, amb frases curtes, ho havia explicat a la perfecció. Us podeu imaginar qui era aquesta persona. Em va dir pel nom. En aquell moment vaig pensar:\n—M'ha posat un zero i em farà bronca davant de tota la classe.\n—T'has guanyat la millor nota, no esperava que ho entenguessis tan bé, felicitats!\nLa cara d'indignació de la noia i de sorpresa de la resta de la classe, que coneixien el meu menfotisme, va ser genial. No recordo com vaig reaccionar però estic segur que, per l'època que era, em vaig posar a riure. Sempre reia aleshores, el professor no devia pensar que me'n reia d'ell.\nJo també vaig ser molt passota a les classes de filosofia, pero perque feiem poques. Programar vaig aprendre als 9 anys i em vaig empassar les bases a l'adolescencia. Nosaltres si que feiem informatica a l'institut -- perque era un institut d'informatica. Llavors a la uni em va semblar que van explicar menys que a l'institut, pero tampoc no es pot pretendre no sé quines coses de les politecniques. Anar fent un apren més que fregant els bancs de les unis. De fet, diria que em vaig equivocar de carrera varies vegades, pero tampoc no hi havia bioinformatica fa temps...\n17 d’octubre de 2020, a les 23:38\nQuina sort que vas tenir! Un institut d'informàtica, crec que aquí seria una heretgia. Topar-se amb la realitat, al món de la informàtica fa aprendre molt més que qualsevol universitat. Però suposo que passarà amb la majoria de professions.\nBioinformàtica... has vist la peli Existen Z? Va per aquí la cosa?\n18 d’octubre de 2020, a les 20:06\n"No desitjo la mort de ningú però la seva, si arriba abans que la meva, la celebraré." M'encanta aquesta frase, crec que te la robaré i la faré servir tard o d'hora.\n19 d’octubre de 2020, a les 13:26\nLa pots utilitzar sempre que vulguis, aquí tot és gratuït i lliure! T'anava a dir que hi havia una sola condició, que no la diguessis referint-te a mi, però seria lleig per part meva posar restriccions a la frase.\n19 d’octubre de 2020, a les 20:45\nLa paraula correcte vindria a ser 'cyborg'.\nÉs clar que he vist ExistenZ! La cosa hauria de ser bastant més que allò...\n20 d’octubre de 2020, a les 8:18


Fewo Lang Churwalden Suïssa - Ofertes d'hotels amb els MILLORS DESCOMPTES EN LÍNIA\nGirabodawag 5, Churwalden, Churwalden, Suïssa, 7075 - Veure al mapa\nMés informació sobre Fewo Lang\nDissenyat tant per oci com per negoci, Fewo Lang està situat idealment a Churwalden; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Fewo Lang, l'excelent servei i instal.lacions superiors faran de la vostra estada una experiència inoblidable. Per anomenar algunes de les comoditats de l'hotel, hi ha magatzem d'equipatge, habitació familiar, ascensor.\nL'ambient de Fewo Lang es reflexa en cada habitació. calefacció, escriptori, balcó/terrassa, aparell de televisió LCD/pantalla de plasma, TV satèl•lit/cable són només algunes de les comoditats a la vostra disposició. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com esquí. Fewo Lang és una elecció inteligents per a viatgers a Churwalden, i ofereix una estada relaxant i sense molèsties.


El club Cabres de Muntanya obri rutes al Cercle Polar Àrtic - Notícies - Ajuntament de Picanya\nEl club Cabres de Muntanya obri rutes al Cercle Polar Àrtic\nHan format part de l'expedició Viking Open Canyon a les muntanyes del nord de Noruega\nEls membres del club Cabres de Muntanya de Picanya (de barranquisme i espeleologia) acaben de completar un autèntic desafiament extrem a les muntanyes del nord de Noruega al cercel polar àrtic.\nViking Open Canyon\nSota el nom de "Viking Open Canyon" els picanyers han format grup d'un equip integrat també per altres barranquistes dels clubs Sasitroka (País Basc), Dements Senils (Balears) i Asalvajaos (Catalunya).\nEn els 18 dias que ha durat l'expedició han aconseguit obrir la gorja més profunda d'Europa a la refió de Troms (Gorzi) amb la seua impressionat cascada de 150mts. El total de rutes obertes han estat 17 barrancs i cascades que tenen intenció de continuar explorant en els propers anys.\nLa finalitat d'aquesta expedició és la futura edició d'una guia de barrancs d'aquesta latitud inexistent fins ara i que compta amb el vistiplau i el suport de l'oficina de turisme del govern de Noruega.\nJornada d'Iniciació al Barranquisme. Festes Majors de Picanya 2018\nEl club Cabres de Muntanya desafia els Alps este estiu\nJornades d'iniciació a l'espeleologia\nEspeleólogos picanyeros evitan el ahogamiento de un hombre en Benasque\nEspeleólogos picanyeros salvan un ternero de 200 kg en Picos de Europa


Torrons Vicens creix a Espanya amb l'obertura a Madrid de la seva botiga més gran\nPublicat 24/11/2019 15:16:37 +01:00CET\nExporta torró a més de 70 països d'arreu del món\nTorrons Vicens, la marca artesana que elabora torrons des de l'any 1775, impulsa la seva presència a Espanya a les portes de l'inici de la campanya de Nadal amb l'obertura aquest dilluns a Madrid de la seva botiga més gran.\nEn concret, la botiga, que està situada al passeig del Prado, al costat de la font de Neptuno, comptarà amb un espai de 650 metres quadrats i es convertirà en un punt de venda estratègic i serà la "principal obertura" de la companyia d'aquest any, segons han informat a Europa Press fonts de la marca.\nDe cara a la campanya de Nadal, l'empresa és optimista i té "moltes expectatives" pel que fa a la nova obertura a Madrid que "sens dubte" farà una "bona campanya" i se sumarà a la "tendència positiva" que experimenta la companyia.\nTorrons Vicens, a més, impulsa la seva presència durant la campanya nadalenca amb les seves 'botigues de Nadal', unes 'pop-up stores' que se situen en centres comercials que registren molta afluència de persones.\nAixí, té previst obrir a El Corte Inglés de Goya (Madrid), Sabadell (Barcelona) i Tarragona, al centre comercial de Las Rozas Village (Madrid), a l''outlet' de San Sebastián de los Reyes (Madrid).\nDe cara a aquesta campanya de Nadal, la companyia, del bracet del xef i pastisser Albert Adrià, aposta per la innovació amb el torró de cervesa inèdit i el de tiramisú.\nA més a més, la marca també proposa altres novetats 100% d'elaboració pròpia com el cremós d'ametlla amb galeta inspirat en la recepta original de la pastisseria Prats-Fatjó de Barcelona, el cremós d'ametlla amb festucs i sal o el d'ametlla amb nous de macadàmia i xocolata, així com el praliné de torró d'Agramunt (Lleida) amb xocolata a la pedra o el de maduixes amb nata, entre d'altres.\nAPOSTA PER L'EXTERIOR\nD'altra banda, Torrons Vicens, que compta amb 40 establiments a Espanya, també aposta per incrementar la seva presència internacional amb l'objectiu de portar el torró a tots els racons del món.\n"El mercat internacional és molt important per a nosaltres i l'exportació és una aposta ferma de l'empresa. Amb la transformació del sector del torró que vam iniciar fa anys apostant per la innovació en nous gustos i obrint els nostres propis punts de venda, el torró comença a ser conegut mundialment", reconeixen des de la companyia.\nUna expansió internacional que els permet estar consolidats en mercats com els Estats Units, Mèxic i la zona de l'Amèrica Central, el Japó, Corea del Sud, la zona del Golf Pèrsic i l'Europa Central. En total, exporten els seus torrons a més de 70 països.